भन्सार कार्र्यालय नहुँदा व्यापारीले मोटरसाइकलमा यही पुल हुँदै मल, चिनीलगायत सामान अवैध ओसार्ने गरेका छन् । पुल वारि र पारि प्रहरी कार्यालय छ, तर अवैध कार्य रोक्न प्रहरीले कुनै भूमिका निर्वाह नगरेको स्थानीयको आरोप छ । पुलबाट ५० किलोभन्दा बढी तौलको सामान ओसारपसार गर्न नपाइने नियम छ । तर, बिहान घाम नझुल्किँदै र साँझ परेपछि पुलले भारै थेग्न नसक्ने गरी अवैध मलखाद, चिनी र अन्य सामान बोकेका ३०–४० वटा मोटरसाइकल एकैपटक पुलमा गुड्ने गर्छन् । एउटै मोटरसाइकलको भार एक क्विन्टलभन्दा बढी हुन्छ ।
